Downloaded from YTS.MX
Official YIFY movies site: YTS.MX
AUGUSTO PINOCHET UGARTE MINUN POLKUNI – SOTAMIEHEN MUISTELMAT
KREIVI
Luonnollisesti armas kreivimme on maistanut ihmisverta -
maailman joka kolkasta.
Englantilainen veri on tietenkin hänen suosikkiaan.
Hänestä siinä on häivähdys Rooman valtakuntaa.
Vivahde viikingin ihoa. Sitä on vaikea kuvailla.
Se on katkeraa verta. Ja tummaa.
Valitettavasti kreivi on myös maistanut -
Etelä-Amerikan verta, työläisten verta.
Hän ei suosittele sitä.
Se on hänestä karvasta ja tuoksahtaa koiralta.
Plebeijinen bukee, joka tarttuu viikoiksi hänen huuliinsa ja palettiinsa.
Tämä farssi alkoi vuosisatoja sitten.
Ranskassa, tietenkin.
Nuori Claude Pinoche eli lähes 20 vuotta -
vanhassa pariisilaisessa orpokodissa.
Hänen vanhempiaan ei tiedetty.
Hänestä tuli myöhemmin Ludvig XVI:n armeijan ylpeä upseeri.
Illat hän joi ja jahtasi porttoja, jotka työskentelivät tavernoissa.
Kunnes eräänä päivänä sotilas Pinoche löysi todellisen identiteettinsä.
Seuraavana aamuna prostituoidut kertoivat hänelle,
että hän puraisi humalapäissään yhtä huorista kaulaan.
En muista sellaista. Ei pidä paikkaansa.
Ja vaikka pitäisikin, en muista sitä.
Jäit kiinni.
Mitä teette? -Sinä kuolet.
Päästä irti.
Varo.
Pian sen jälkeen alkoi vallankumous Ludvig XVI:ta vastaan.
Kuninkaansa puolustamisen sijaan -
Pinoche karkasi.
Hän esitti vallankumouksellista talonpojan vaatteissa.
Hän näki aateliston julkiset teloitukset.
Hän näki terän putoavan Marie Antoinetteen.
Eläköön vapaus!
Hän päätti käyttää mahtiaan vallankumouksia vastaan.
Olihan hän ikuinen alamainen päättömälle kuninkaalleen.
Hänen ensimmäinen askeleensa oli kadota historiasta.
Hän osallistui omiin hautajaisiinsa.
Hyvästi, Claude Pinoche.
Hän rikkoi erään naisen hautarauhaa ja varasti pään.
Hän avasi kuningattaren haudan.
Hän irrotti pään ja korvasi sen varastamallaan.
Sitten hän pakeni Ranskasta vähän rahaa mukanaan ja katosi.
Vuosia myöhemmin vampyyri Pinoche ilmestyi uudestaan -
taistellakseen vallankumousta vastaan Haitissa, Venäjällä ja Algeriassa.
Mutta hän kyllästyi olemaan pelkkä sotilas ja päätti ryhtyä komentajaksi.
Tätä varten hän valitsi maan ilman kuningasta.
Mitättömän kolkan Etelä-Amerikassa.
Minä, vänrikki Augusto Pinochet Ugarte, vannon…
Vuonna 1935 hän ilmestyi uudelleen lopullisella nimellään -
tässä isättömien talonpoikien maassa, Chilessä.
…täytän velvollisuuteni lakien ja määräysten mukaisesti.
Tottelen ylempieni käskyjä…
Hänen tavoitteensa oli selvä. Tulla kuninkaaksi.
…ollakseni rohkea ja kunniallinen sotilas…
Mutta suunnitelma olisi puutteellinen ilman naista.
Tähän hän valitsi itseäänkin perverssimmän -
ja häikäilemättömämmän naisen, Lucía Hiriartin.
Vuosia myöhemmin hän oli kenraali.
Vuonna 1973 hän lavasti vallankaappauksen pommittaen presidentinpalatsia -
syrjäyttääkseen sosialistisen presidentin Salvador Allenden.
Vaikka hän näyttikin usein parittajalta banaanivaltion mafioson nahoissa,
totuus on, että tämä pikku kenraali onnistui pelastamaan Chilen
bolševikkien infestaatiolta.
Yksityisesti hän vaati, että häntä kutsutaan "kreiviksi".
Hän valloitti ja toi vaurautta Chileen, nousi absoluuttisen valtaan -
ja teki itsestään verrattoman miljonäärin.
Neljä vuosikymmentä Augusto Pinochet -
oli Chilen tasavallan nerokas kenraalikapteeni.
Kun viranomaiset vihdoin saivat hänet epäreilusti nurkkaan -
rikoksista ja korruptiosta,
hän päätti jälleen lavastaa oman kuolemansa.
Tätä varten hän lakkasi juomasta verta kuukausiksi,
kunnes hänen sydämensä lakkasi lyömästä.
Isä, mikä hätänä?
Pidä kiinni hänestä. -Äiti!
Pidä isästä kiinni!
Mikä tuli, isä?
En jaksa yksin. Auttakaa nyt joku.
Ei hänellä ole hätää. -Onhan.
Isä!
Mitä tapahtuu?
Isä! -Kokeile pulssia.
Lopeta jo, isä. -En osaa kokeilla pulssia.
Kiitos, kenraali.
Murhaaja.
Heil!
UUDET MARKKINAT SULJETTU CHILE
Veitsi ei saa lävistää rinnan keskiosaa,
ettei se puhkaise sydäntä.
Se olisi tuhoisaa.
On huomattavasti parempi aloittaa viiltämällä kaulavaltimot.
Samalla katkeavat äänijänteet ja epätoivotut huudot estyvät.
Sanotaan, että kun maistaa yhä sykkivän sydämen mehevää lihasta,
on vaikea palata tavalliseksi ihmiseksi.
On aika nukkua.
Löytää pimeä, kostea paikka.
Kenties tyrmä. Tai viemäri.
Tai naisen keho.
Tämä nöyrä, neitseellinen nuori naama -
kuuluu väkivaltaiselle ja vaikealle naiselle.
Hän on toki rakkaus. Ja Jumala.
Mutta ennen kaikkea hän on nuori ja herkullinen.
Abbedissa lupasi lähettää parhaan manaajanunnansa.
Ladyn, joka ei käänny.
Oikean naisen.
Rouva.
Haluan nähdä.
Tämä ihmistähde on Fjodor Krasnov, jauhiainen venäläistä syntyperää.
Mitä hän söi eilen? -Samaa kuin tänään.
Vain vihanneksia. Aivan kuten aina.
Vodkasta ja teräksestä taottu kasakka.
En ymmärrä.
Hän haluaa kuolla, lakkaa juomasta verta -
ja käy nyt metsästämässä.
Merkillistä.
Hän on kenraalin ainoa ja uskollisin orja.
Hän ei saa kuolla.
Olen palveluksessanne, rouva.
Tervehdi minua sitten.
Valmistaudu. Lapseni ovat tulossa.
Varastamaan kenraalilta.
Varastamaan minulta.
Sallikaa minun.
Vain nämä viisi sisarusta ovat jäljellä perheestä,
joka hallitsi Chilessä lähes 20 vuotta.
He tulivat selvittämään,
miksi heidän isänsä päätti metsästää sydämiä isosta kaupungista.
Verilöyly oli kammottava.
ARKKI
Luulisi isän hidastavan vanhemmiten, mutta ilmeisesti ei.
Emme tiedä, kuka sydämet syö.
Emmekö? -Ei. Emme ollenkaan.
Mitä tiedät?
Saman kuin sinä.
Ei kukaan tuomitse. -En minäkään tuomitse ketään.
Emme voi olla niin naiiveja tässä iässä. Tulimme tänne syystä.
Tulin, koska saan heiltä rahaa.
Sanoin niin vain, jotta tulisit, tollo.
Emmekö saa mitään? -Ihan oikeasti.
Tietenkin saamme rahaa. Rauhoitu.
Emmekä saa. Emme pesoakaan.
Sitä pitää löytää itse.
Rahat ovat piilossa papereissa, asiakirjoissa ja kansioissa.
Ihmiset säikähtivät murhia.
Se on ihan normaalia.
Joku poistaa ihmisten sydämet. Se on outoa.
Löydettäisiinpä hänet pian.
Kenet? -Tappaja.
Ihme, etteivät löytäneet. -Ketkä?
Poliisit.
En halua heitä tänne. En pyydä mitään muuta.
Perinnöstä pitäisi nauttia eikä odotella koko ikäänsä.
Ei nyt koko ikää.
Jotkut elävät pidempään kuin pitäisi.
Niinkö sinusta? -Kyllä.
He huijasivat kaikkia naisia ja miehiä.
He romuttivat autot, pitivät yhtenään juhlia -
ja tuhlasivat valtion rahat halpaan viiniin ja tekosamettiin.
He voittivat sodat ja perustivat maan uudestaan.
Sitten heidän valtansa vietiin ja kunniansa riistettiin.
CHILIPIPPURITIIVISTE
Koko perhe tietää, että kenraalikapteeni on vampyyri.
Ainoa perheessä.
Hän ei ole purrut yhtäkään lapsistaan.
Hän haluaa, että he elävät luonnollisen järjestyksen mukaan.
Iltapäivää.
Iltapäivää, kenraali!
Kuka sanoi, että vampyyrit elävät rakkaudetta?
Vika on siinä, että rakkaus kuolee ennen ruumista.
Vampyyri tietää traagisesti, ettei rakkaus ole ikuista.
Tämä nuori keho saa heidät kärsimään.
Tämä valkoinen, viaton liha tuhoaa unelmat ja tuo kurjuutta.
Hän tietää. Kaikki tietävät sen.
Juuri siksi hänet valittiin.
Hänet valittiin myös matemaattisen lahjakkuutensa takia.
Hän kykenee laskemaan sanoinkuvaamattomia summia.
Hänestä olisi voinut tulla tarkastaja tai insinööri,
mutta Jumala varasti hänen sydämensä.
Tai niin hän uskoi.
Pyhä Maria, Jumalan äiti, rukoile meille syntisille.
Nyt ja kuolemamme hetkellä. Aamen.
Terve Maria, armoitettu. Herra sinun kanssasi.
Siunattu naisten joukossa.
Siunattu kohtusi hedelmä, Jeesus.
Mistä tämä ihastuttava vierailu?
Olimme huolissamme, isä.
Tietenkin olitte.
Olen tehnyt kuolemaa ennenkin. Olemme hyvästelleet monesti.
Isä, joku söi sydämiä Santiagossa.
Kuka?
Se olisin voinut olla minä, mutta siinä ei olisi järkeä.
Miksi haluaisin elää maassa, jossa minua halveksutaan?
Ei sinua halveksuta.
Ei niin.
No, ehkä sietäisi. -He ovat kiittämättömiä.
Se on totta, sitä he ovat. Mikä saatanan riesa.
Myönnän silti, että olen tehnyt virheitä.
Kirjanpitovirheitä.
Ihanko totta?
No, tiedättehän.
Tiedämme mitä? -Ei. Itse asiassa emme tiedä mitään.
Se on sotku.
Äitinne kyselee kaiket päivät salaisista pankkitileistä -
ja kiinteistöistä ympäri maailmaa.
Enkä muista mitään. Mitä voin tehdä? Ei hajuakaan.
Silti mieleeni juolahti jotain, kun mietin tässä hiljattain.
Mitä?
Kellarissa on vanhoja kirjojani.
Piilotimme sinne papereita asianajajan ja entisen ministerin avulla.
En tiedä. Tilejä, kuitteja, sopimuksia.
Kuka tietää. Ehkä niillä on jotain arvoa.
Kreivi on päättänyt antaa salaisen omaisuutensa lapsilleen.
Tämä on äärimmäisen yllättävää.
Odotushan on ollut ikuista. En ymmärrä.
En ymmärrä, miksi hän heittäisi rahaa hukkaan tulevaisuudeltamme.
Isä?
Miksi nyt, isä?
Olin unohtanut. Mutta nyt muistin.
Kysyin tuhat kertaa.
En muistanut kuin vasta nyt. Siksi kerronkin.
Mitä te oikein murjotatte?
Olisitte iloisia.
Jos papereilla on arvoa, jakakaa ne keskenänne.
Antakaa puolet äidillenne, ja jakakaa loput.
En ymmärrä, mitä hän tuntee tätä vihamielistä Lucían kurppanaa kohtaan.
Hän on turkiksilla pöyhkeilevä moukka.
Hän on vain aukonut reisiään -
ja antanut sotilaan harjoittaa haureutta.
Minä tästä menenkin. Alkaa väsyttää. Uskon, että kuolen tänään.
Onnea matkaan kaikille. Rakastan teitä kovasti.
Koko sydämestäni. Todella.
Pyydän lupaa puhutella, kenraali.
Sano sitten.
Rakastan teitä, kenraali.
Rakastan sinua, isä.
Sama täällä. -Rakastan sinua.
Rakastan sinua. -Rakastan sinua, isi.
Lucía?
Älä pakota sanomaan sellaista lasten edessä.
Pidän sinusta.
Sytytät minut ja himoni. Senkin vanha vamppi.
Näytätkö tykit ennen kuolemaasi?
Pistät minut hikoilemaan kuten silloin.
Piiskaan sinua kuin bandiitin hevosta.
1990-luvun lopulla tunnustuksena pitkästä likaisesta palveluksestaan -
kreivi puri Fjodoria, ja tämä muuttui vampyyriksi.
Hän oli aina säälimätön murhaaja,
joka oppi ammattinsa School of the Americasissa.
Hän perusti Villa Grimaldin keskitysleirin -
diktatuurin aikana tappaen satoja vallankumouksellisia omin käsin.
Sinäkö niitä sydämiä metsästit?
En, rouva. Ei tarvitse.
Uskomatonta. Hovimestari ja talon emäntä salaisessa romanssissa.
Ikivanha mutta vastenmielinen rikos.
Paperit.
Rouva?
Rahat.
Anteeksi.
Voimme vain olettaa Lucían tietävän, että Fjodor voisi purra häntä,
mikäli kreivi kieltäytyy, kuten on tehnyt viimeiset 60 vuotta.
Miksen onnistu kuolemaan?
Koska et halua. -Totta kai haluan.
Olen elänyt 250 vuotta.
Voisimme elää 250 lisää.
En halua elää enää 250 vuotta. Voi hyvänen aika sentään.
Mikset?
Koska minua sanotaan varkaaksi.
Sotilasta voi sanoa vaikka tappajaksi, muttei koskaan varkaaksi.
Tapoin satoja punaisia. Satoja.
Silti olen loppuelämäni varas.
Minua nöyryytettiin.
Mutta sinä varastit, eikö vain?
Tehdäänkö näin? Sinä puret minua.
Ja menemme yöllä metsästämään. Otamme vain verta.
Sitten menemme kellariin, jossa säilytät sydämiä.
Syömme ne.
Ja olemme taas nuoria.
Menemme toiseen maahan ja vaihdamme nimet.
Olemme 15-vuotiaita.
Perustamme uuden armeijan.
En ymmärrä, miksen onnistu kuolemaan.
Laitat verta ruokaani.
Laitat verta ruokaani pitääksesi minut hengissä.
Eikö? -Ei.
"Presidentti Allende, armeija ei petä teitä!"
Mitä?
Niin sanoin hänelle.
Ja miten kävi? Petin hänet seuraavana päivänä.
Se oli minun ideani. -Kukaan ei tiedä sitä.
Se oli vanha verikostoni.
Minulla oli tehtävä. Tehtävä murskata.
Murskata anarkistit.
Murskata ammattiliittolaiset, republikaanit ja vapautetut orjat.
Mutta rakastuitkin minuun.
Tässä on mennyt 60 vuotta.
Mitä vielä haluat? Sait kaiken. Lapset, lapsenlapset…
Sait olla tämän aavikon kuningatar.
Mitä siinä on valittamista?
Juomme konjakkia joka ilta. Puhumme. Nukumme käsi kädessä.
Mitä vielä haluat?
Olla kaltaisesi peto.
Ei. Papereita on oltava enemmän.
Englanniksi.
Pankkikirjeitä, velkakirjoja pankkivekseleitä, haltijapapereita…
Sellaisia.
Tällaisiako?
Näytähän.
Tällaisia.
Tuleeko ystäväsi?
Ei hän ole ystäväni. -Kuka?
Kerroitko kirjanpitäjällesi? -Kerroin.
Hän ei pääse ja lähettää avustajansa.
Nytkö?
Niin sovimme. -En suostunut siihen.
Voiko häneen luottaa? -Kyllä. Hän on sotilasperheestä.
Mutta hän on nainen. -Niin.
Anteeksi.
Onko hän nuori?
On. -Mitä väliä?
Riittää, että hän tajuaa jutun eikä puhu lehdistölle.
Pitääkö hänelle maksaa?
Tietenkin. Ja reippaasti. Ettei hänestä tule rasitetta.
Onko tässä kaikki?
Minun pitäisi varmistaa kenraalilta.
Mutta epäilen.
Olemme siis rikkaita.
Niin olemme.
Merci. -Anteeksi.
Kiitos.
Huomenta.
Terve. Vihdoinkin. Isä!
Mitä?
Kirjanpitäjä tuli auttamaan.
Mikä hänen nimensä on?
Carmen.
Carmencita.
Tulin laskemaan hopeakolikkonne ja punnitsemaan kultanne.
Diskreetisti.
Se olisi hienoa.
Valitettavasti sitä ei ole paljoa. Olen köyhä.
Siinä tapauksessa löydän rahaa, jota ette tiennyt olevankaan.
Onko tuo ranskaa? -On.
Anteeksi. Ymmärrättekö lapsellista ranskaani?
Taidan unohtaa Aurinkokuninkaani kielen.
Sitä maanpetoksen ja sodan kieltä ei voi koskaan unohtaa.
Ehkä niin.
Uuden testamentin mukaan Jumala ymmärtää vain ranskan kieltä.
Ja jos muistan oikein,
Jumala kuuntelee rakkaudella niitä, jotka kuiskaavat korvaansa ranskaksi.
Jumala rakastaa kauneutta, jonka itse kuvitteli.
Hän on turhamainen taiteilija.
Artisti, joka loi naiset täydellisiksi.
Kauniisti sanottu.
Kyllä.
Se on kauniisti sanottu.
Kiitos. -Ilman muuta.
Olkaa kuin kotonanne.
Anteeksi.
Hänet on riivattu.
Se on kuin kantaisi pysyvästi Herramme vihollisen lasta.
Pääsikö paholainen hänen kehoonsa?
Kyllä. Näin kävi. -Miten?
Joskus piru menee sisään haavasta. Niin käy sotilaille taistelukentällä.
Toisinaan piru menee sisään peräaukosta,
kun mieheen tunkeudutaan sodomiassa.
Varo sanojasi.
Isäni oli aina isänmaallinen sotilas, ettäs tiedät.
Tietenkin. Piru meni varmasti taisteluhaavasta.
Aivan. -Tietenkin.
Hei.
Entä jos isä syntyi näin?
Ehkä hän on niitä eläimiä…
Helvetin eläimiä?
Niin. Mies ilman sielua. Koira.
Pedot elävät keskuudessamme.
Paholaisen olennot ilman sielua. Niiden rinnassa on vain mustaa savua.
Niitä ei voi pelastaa. Ainoastaan tappaa.
En halua isäni kärsivän.
Siitä tulee raivokas kamppailu.
Saatana on säälittävä, melodramaattinen ja sinnikäs.
Jos voimani ehtyvät, hän saattaa tappaa minut.
En välitä vähääkään.
Aha. -Se oli vitsi.
Kuule. -Niin?
Kohtele isääni hellästi.
Väkivalta on paholaisen tapa. Jumalan rakkaus tukahduttaa sen.
Pyhä vesi polttaa sen.
Kun hyökkääjä vetäytyy, isänne taistelee hengestään.
Hän on vuoteen oma.
Mikäli hän selviää, hänellä oli aina sielu.
Jos hyvää sielua on grammakaan,
se kuuluu Pyhälle Hengelle, ja minä pelastan sen.
Tässä asiakirjassa mainitaan 12 asuntoa.
Tällaiset passiiviset sijoitukset -
ovat yleisiä työtä vieroksuvissa perheissä.
Niitä pitäisi olla 14.
Neljätoista.
Siitä ei ole merkintää. -Mitä?
Miten kiinteistöt voivat kadota? -Älä viitsi.
Kaksitoista, 14. Ihan sama.
Eikä. Tämä pitää selvittää.
Puhumme nyt rahoistani.
Sinunko? -Niin, minun.
Hiljaa. Antakaa toiselle työrauha.
Häiritsenkö?
Ette. Päinvastoin.
Pidän mustasukkaisuudesta ja väkivallasta.
Tällainen järjetön käytös johtaa teidät pettämään toisenne.
Metodini on kylvää sekaannusta.
Koska syytökset ja petos seuraavat varmasti.
Enkö siis häiritse?
Häiritset minua. Yritän tehdä töitä.
Mikä tämä CEMA Chile on?
Chileläisten äitien keskus. Lue siitä.
YHTEENVETO
Siirsitte armeijan komentokeskuksesta varoja,
jotka tulivat aseiden ja varusteiden myynnistä CEMA Chilelle, eikö?
Äiti?
Kirjanpitoasiakirjoja ei ole.
Tämän mukaan CEMAn johtaja olitte te, ensimmäinen nainen.
Rahastovaroja siirrettiin suurlähetystön toimistosta -
sotapäälliköiltä CEMA Chileen.
Onneksi tämä tuli ilmi, eikö totta?
En tajua.
Puhummeko nyt äidin perinnöstä?
En ole vielä kuollut. -Et, mutta lähellä ollaan.
Pelkkiä valheita valheiden perään, äiti.
Ne valheet tekevät sinusta miljonäärin.
Tämä pitää oikaista, jos isä kuolee.
En tiedä, mitä riitelemistä tässä on.
Siirrän teille välittömästi kaiken löytämämme.
Kuten talvikodin. -Minkä talvikodin?
La Parvassa? -Ei, Aspenissa.
Yhdysvalloissa?
Eikä. Isä antoi talon minulle, koska ette välitä hiihtää.
Haluaisin oppia.
Isä, kaikkihan piti jakaa tasan.
Hän antoi sen minulle, ja vain minulle.
En siedä epäoikeudenmukaisuutta.
Kävin tapauksenne läpi.
Tutkittuani hävyttömät herjat…
Saitte muka tuhannet chileläiset katoamaan ja kuolemaan.
Minäkö? -Kyllä.
Teitä vastaan on myös todisteita salaisista asiakirjoista.
Likaista rahaa.
Tämän perusteella uskon, että teillä on piilotettuja varoja.
Kyllä. Siksi minun piti kuolla. He olisivat penkoneet kaiken.
Toki. Mutta ette kuollut oikeasti.
Näen nytkin, että hengitätte kuin härkä keväällä.
Niinkö? -Kyllä.
Kappas vain.
Kertoisitteko, mistä löytäisimme nämä salaiset tilit?
Ilman muuta. Nostin rahat, koska lapseni eivät osaa tehdä töitä.
En halua heidän kuolevan nälkään. -Aivan.
Älkää luulko, että olen varas. -Ei.
Varkaat varastavat muilta, te käytätte valtaanne vaurastumiseen.
Nimenomaan. -Se onkin ainoa keino.
Olin vähäpuheinen kenraali.
Älykkö.
Kunnes joku sai minut lavastamaan vallankaappauksen -
syrjäyttääksemme Allenden marxilais-leniniläisen hallinnon.
Sen jälkeen minut ympäröivät -
hienot herrat, jotka tuoksuivat kölninvedeltä.
Eräskin herrasmies tarjosi minulle rahaa.
En tiennyt, mitä tehdä. Hän rauhoitteli.
"Avaan teille pankkitilin Karibialla."
Mikäs siinä sitten.
Pian sen jälkeen hän pyysi palvelusta.
Hän halusi ostaa valtionyhtiöitä pikkurahalla.
Silloin tajusin, että mies kiristi minua.
Sen jälkeen väkeä oikein parveili puheilleni.
He tarjosivat maat ja taivaat. Lyhyesti sanottuna rikastuin.
Siinä määrin, että Lucía sai kattokruunun ammeen ylle.
Minusta tuli maailmankuulu, koska kukistin kommunismin.
Ikävää, että jouduitte niin halpamaisen manipuloinnin kohteeksi.
Ja että sekaannuitte tietämättänne vaikutusvallan väärinkäyttöön.
Saitte epähuomiossa hyvityksiä sieluttomilta liikemiehiltä.
Kyllä, minä olen uhri tässä kaikessa.
Sitä on vaikea uskoa, koska olette kenraalikapteeni.
Sankari, jonka pitäisi olla liikemiehiä fiksumpi.
Tietenkin.
Oletteko harkinnut lahjoitusta kirkon hyväntekeväisyyskohteisiin?
Jos tekisin niin, lapseni tappaisivat minut.
Sitähän te haluatte. Tulla tapetuksi.
No, kyllä. Mutta nyt…
Olen päättänyt, että olisi mukava aloittaa uusi elämä.
Siinä tapauksessa, jos haluatte toistaa samat kauhut,
etsitään kadonnut omaisuus papereista.
Hyvä huomio.
Kysyn henkilökohtaisia kysymyksiä, koska ne ovat tarpeen työssäni.
Mutta olen myös utelias ihminen ja tykkään keskustella asioista.
Sepä hienoa. Mainiota.
Mitä aiotte tuhota uudessa elämässänne?
Ainakin Haagin kansainvälisen oikeuden.
Ja sitten… En ole varma.
En ole miettinyt asiaa. Päätin vasta jatkaa elämistä.
Ei ole mitään kammottavampaa kuin nähdä miehen rakastuvan.
Toivottavasti inspiroin teitä.
Kyllä.
Se on pahempaa kuin keho ilman sydäntä.
Synnin miehet sanoivat,
että kehoni saa toivomaan uutta tilaisuutta.
Mitä se tarkoittaa? -En tiedä.
Ehkä koska tuoksun kolibrikukalta.
Se voi olla myös uusi hormoni, joka muuttaa hikeni aromin.
En oikein haista tuoksuanne.
Tuleeko isä lounaalle?
Tuletteko sisään?
Totta kai tulen.
Tämä on vanhaa verta.
Vanhoja sydämiä vanhoista kehoista.
Ne eivät voi antaa elämää niin kuin tuore veri.
Isä meidän, joka olet taivaissa, pyhitetty olkoon nimesi.
Tulkoon valtakuntasi.
Tapahtukoon tahtosi maan päällä ja taivaassa.
Anna jokapäiväinen leipämme. Ja anna syntimme anteeksi -
niin kuin mekin annamme muille.
Äläkä saata meitä kiusaukseen, vaan päästä meidät pahasta. Aamen.
Isä meidän, joka olet taivaissa, pyhitetty olkoon nimesi.
Tulkoon valtakuntasi…
Terve Maria…
Älkää menkö metsästämään, kenraali.
Miksen?
Älkää tuhlatko aikaani. Autan teitä kuolemaan.
Älä erehdy. En ole tyytyväinen palveluihisi.
Tapat punaisia? Kuka tahansa pystyy siihen.
Ei kuka tahansa.
Opetin sotilaani tappamaan huvin vuoksi.
Kärvensit naisten rinnat sähköllä. Teitkö senkin huvin vuoksi?
Ja rakkaudella.
Huvin vuoksi…
Kun vihdoin purin sinua, pudotit housusi.
Miksi se olikaan?
Älkää menkö metsästämään.
Kirjanpitäjä on nunna.
Hän haluaa häätää paholaisen minusta.
Mutta -
sisälläni ei ole mitään.
Ei minullakaan.
Olemme kaksi yön petoa.
Ja yö on tehty kaltaisillenne varkaille.
Pidin tappamisesta.
Te piditte varastamisesta.
Ei, pidin minäkin tappamisesta.
Mutten voi elää kuin maalainen.
Tarvitsen perustan, jolle rakentaa. Jotain vankkaa.
Tarvitsen ihmisiä auttamaan. Palvelijoita, kuten sinä.
En kestä pestä likaisia lakanoita.
Mitä likaisia lakanoita?
Niitä, jotka sinä ja Lucía likaatte.
En ole koskenutkaan häneen.
Etkö?
En.
No, kosketa sitten. Annan luvan.
Mutta älä huuda niin kovaa nautinnosta.
Se on liian naisellista.
Voit pitää vaimoni. Hän on lahjani sinulle.
Tee hänen kanssaan, mitä lystäät.
Mutta rahat ovat minun.
Saanko ottaa teistä kuvan?
Teidät ja sisaruksenne pidätettiin vuonna 2007 kavalluksesta…
Olimme poliittisia vankeja.
Tietenkin. Mutta teitä syytettiin lyömisestä…
Miten suoritatte manauksen?
Jumalan rakkaudella.
Entä jos ette saa demonia ulos?
Se riippuu Pyhästä Hengestä. -Paskat Pyhästä Hengestä.
Mitä teette isälleni, jos manaus ei onnistu?
Tapan hänet muovipussilla.
Miten? -Panen pussin päähän.
Tukehdutan hänet.
Leikkaan… -Entä sukuelimet?
Se ei ole tarpeen. -Leikatkaa kaikki pois.
Tiesittekö salaisista asiakirjoista, pankkivekseleistä ja haltijapapereista?
Oliko tuo kyllä? -Kyllä.
Miksette etsineet niitä aiemmin?
Isänne on ollut kävelevä ruumis vuosia.
Kuten sanoitte, vasemmistotuomarit tutkivat meitä yhä.
Ei ollut viisasta tulla etsimään pimeää rahaa.
Äitini keksi keinon jatkaa lahjoitusten vastaanottamista.
Ja osa lahjoituksista päätyi meille.
On suuri virhe syödä vanhemman naisen sydäntä.
Se veri on kylmää ja paksua.
Kreivi ei ole metsästänyt vuosiin.
Hän on menettänyt otteensa.
Kaksoistornien hyökkäyksen jälkeen vuonna 2001 -
Yhdysvaltain senaatti pakotti useita rahoituslaitoksia -
poistamaan pankkisalaisuuden tutkiakseen terrorismin rahoitusta.
Hemmetin gringot.
He sattuivat tutkimaan perhettänne ja tilejänne valenimien alla.
Sitten he laittoivat Osama bin Ladenin kuvan isänne viereen.
Montako tilejä oli? -125 Yhdysvalloissa, suurin piirtein.
Eli mitä?
Ne tuomari löysi, kun ei pureutunut syvemmälle.
Hän ei huomannut tilejä Saksassa, Bahamalla tai Gibraltarilla.
Isänne käytti useita rikollisnimiä, kuten Daniel López,
salatakseen laittoman toimintansa.
Miksi nimi oli niin tavallinen?
Ei se ole rikollisnimi.
Ei mikään taiteilijanimikään. Peitenimi.
Hän halusi haastaa lait, jotka suojelevat maata talousrikoksilta.
Hän käytti sitä -
saadakseen samanlaisia tuloja kuin niillä sadoilla liikemiehillä,
joille hän teki miljoonia.
Ja hän keksi keskinkertaisen peitenimen jaloa tarkoitusta varten?
Ehkä se on laiton teko tämän kiittämättömän maan lakien mukaan.
Mutta siunattu teko jumalallisen oikeuden silmissä.
Isämme on taistelulajien asiantuntija.
Hän pidättää hengitystä kymmenen minuuttia.
Tai enemmän.
Enemmän. -Sama koskee pulssia.
Joten kun isä sai kohtauksen äitimme syntymäpäivänä,
lääkärit tarkistivat elintoiminnot ja julistivat hänet kuolleeksi.
Voisiko hän tehdä saman uudestaan?
Ei. Koska nyt hän todella haluaa kuolla.
Ehkä nimi tuli kaukaiselta sukulaiselta.
Tai ehkä 80-luvulla kenraalikapteeni -
tappoi Daniel Lópezin, poltti ruumiin ja heitti sen mereen kopterista.
Ei isä voisi tappaa ketään. -Ei tietenkään.
Hänen alaisensa tekivät nämä katalat väkivallanteot.
Puhun pikemminkin isänne salaperäisestä huumorista.
On mahdollista, että kenraalikapteeni käytti kadonneen vangin nimeä -
huijatakseen, toteuttaakseen julman vitsin,
jonka vain Daniel Lópezin todelliset tappajat ymmärtäisivät.
Se on mahdotonta. Isälläni ei ole huumorintajua.
Rakastan häntä. -Tiedän.
Uskotteko Jumalaan ja muuhun?
Uskon. Kaikkeen siinä.
Kävin katolista koulua.
Kun Franco kuoli, kolme nunnaa teki itsemurhan.
Miksi Jumala antaa paholaisen elää? Hän olisi jo voinut tappaa sen.
Se on mysteeri. Mutta uskomme Herraan.
Kerromme tyytyvämme siihen, ettemme tiedä syytä.
Sillä eräänä päivänä lepäämme hänen karhealla rinnallaan.
Ymmärrättekö? -Tietenkin.
Entä jos paholainen on sisälläni?
Pidän viskistä, miehistä, autoista ja merkkilenkkareista.
Onko se piru?
Se on selvästi Saatanan kutsu.
Entä mitä Jumala tarjoaa?
Puhdasta rakkautta.
Unelmani on nähdä kerran ikuisen Jumalani kasvot.
Voihan vittujen kevät.
Jumala lähettää meidät maailmaan pirun houkuteltavaksi.
Ja minä lankesin. Tein asioita. Minun ongelmani on himo.
Olen tuhma.
Tosi tuhma.
Anteeksi.
Ei, älkää. Olen samaa mieltä.
Tulin maailmaan paholaista tapaamaan.
Elämään hänen kanssaan.
Rakastamaan häntä.
Tulin houkuteltavaksi.
Jotta hän koskettaisi minua. Ja voisin koskettaa takaisin.
Nöyryyttääkseni häntä.
Jotta hän näkisi minut työssä.
Mikään ei ole ravitsevampaa kuin nuoren naisen sydän.
Se sisältää hormoneja, tiettyä kemikaalia, joka sytyttää ikuisen miehen veren.
Viimeisin uhri ei sovi kuvaan.
Mutta kreivi käyttäytyy sekavasti.
Kai tiedätte, että siskonne kertoi kaiken.
Mitä hän sanoi?
Siskonne kutsui minut pelastamaan isänne raskaana kihisevän sielun.
Vallatun sielun.
Juuri sitä olemme rukoilleet jo pitkään.
Kaikilla sodan voittaneilla kenraaleilla on oikeus ryöstää ja kääriä omaisuus.
Tietenkin.
On surullista nähdä, miten heidän perijänsä, kuten te,
eivät saa osaansa kunniasta.
Antoiko voittamaton Chilen armeija isänne käyttää sitä rahanpesuun?
Voihan se olla niinkin.
Kas, vuosia sitten ostin teräsyhtiön armeijalta.
Hyvä hinta. Todella halpa.
Se meni konkkaan.
Pari vuotta myöhemmin -
myin yrityksen takaisin armeijalle kolmella miljoonalla dollarilla.
Eli mitä? Tuhannen prosentin voitolla.
En tiedä tarkkaa lukua. En ole hyvä matikassa.
Pelastitteko sen konkurssilta?
Ei, se oli yhä konkurssissa. En tehnyt mitään.
Eli ostiko Chilen armeija konkurssivalmiin teräsyhtiön -
isänne sekeillä?
Jep.
Sitten talletitte nuo kolme sekkiä, yhteensä kolme miljoonaa dollaria,
salaisiin pankkitileihin Washingtonissa salanimillä.
Jep.
-Mutta se tehtiin salassa.
Kun tämä tuli ilmi, meitä ei tutkittu. Jatkoimme elämää kuten aina.
Onnellisina ja vapaina. -Anteeksi.
Oletteko vapaa, koska isänne uhkasi uudella vallankaappauksella?
Kyllä, mutta kristillisdemokraatit olivat samaa mieltä.
Ja homma toimi.
Kolme miljoonaa dollaria henkilökohtaisina sekkeinä.
Kuulostaa paljolta, mutta ei ole sitä suuressa mittakaavassa.
Verratkaa vaikka Fulgencio Batistaan tai Ferdinand Marcosiin.
Heidän rinnallaan omaisuutemme on mitätön.
He olivat korruptoituneita. Ja murhaajiakin.
Yksinkertaisuutenne on kiehtovaa.
"Isäni vei vähemmän kuin toinen varas." Vain roisto sanoisi niin.
Tyhjä kuori, joka ei usko ihmiskokeeseen.
Kiitos.
Onko taloon piilotettu lisää asiakirjoja? -Ei.
Miten ne edes päätyivät tänne? Muistatteko?
Ne tulivat helikopterilla. Mutta en ollut täällä.
Piilotitteko ne kellariin?
Ehkä.
Pitää juoda verta selviytyäkseen.
Se on varmasti hirveä uhraus. -Hirveä.
Kuvitelkaa, miten nöyryyttävää on piilottaa rahaa -
ylläpitääkseen loputonta elämää.
Mutta missä rahat ovat?
Selvitän asiaa. Mutta kertokaahan.
Onko Panamassa tilejä? -On.
Selvä. -Kuusi.
Seitsemän.
Voitteko siirtää rahat noilta tileiltä saman tien?
En voi.
Ostimme antiikkikirjoja ja keräilyesineitä.
Isäni piti sellaisesta.
Tiedättekö? -En yhtään.
Isäni haali hitosti roinaa.
On Napoleonin hattu.
O'Higginsin omistama miekka.
Ja mekko, joka kuului kuningattarelle Ranskassa.
Vielä yksi kysymys.
Se hovimestari…
Hänkin juo verta. Hän on valkoinen venäläinen.
Hän tappoi tuhansia bolševikkejä. Tässä maassa tietenkin.
Kostona vallankumouksesta ja perheensä maanpaosta.
Täällä hän koulutti kiduttajia.
Isäni puri häntä jalkaan kiitokseksi ja antaakseen ikuisen elämän.
Ymmärrätte varmaan, että hovimestari on karkeampi kaveri.
Hänellä on vain yksi kives, kuten Hitlerillä.
Eikä hän syö tavallista ruokaa. Vaan lihaa ja ihmisten ulosteita.
Tai eläinten ulosteita.
Siksi hän nuolee lammaskoirien peräaukot.
Ettekö ole nähnyt?
En.
En vielä.
Teitä syytetään yli 300 poliittisen vangin taposta. Lienette ylpeä.
Olen täysin viaton.
Teidät tuomittiin 865 vuodeksi vankeuteen.
En tiedä, miten olette täällä.
Joku samanniminen ja -näköinen istuu vankilassa tuomiotanne.
Olen vain, kuka olen.
Chilen armeija opetti minulle kidutuksen arvona.
Noudatin vain annettuja ohjeita,
jotka sain alokkaana -
Chilen hallituksen maksamilta opettajilta.
Tiedän, miltä teistä tuntuu.
Miltä?
Kidutuksen aikana lupaus tuskasta on tehokkaampaa kuin varsinainen kipu.
Koska tuskallisen odottelun aikana mielikuvitus laukkaa.
Mitä teette minulle?
Työnnän teihin jotain kylmää.
Joka vuosi kreivi vierailee vanhassa presidentinpalatsissaan -
nähdäkseen, onko hänelle viimein pystytetty rintakuva.
Ei vielä.
Kovin pikkumaista heiltä.
Historia ei ole koskaan reilua.
Hän ei pure minua.
Hän lähti metsästämään sydämiä sinä iltana.
Se olin minä. -Ei.
Minä lähdin metsästämään sydämiä.
Se oli hän. Hän pukeutui kenraalikapteeniksi.
Se olin minä. Käytin hänen univormuaan. Minä.
Hovimestari sen teki.
Hän pukeutui kenraaliksi -
ja täytti harhansa absoluuttisesta vallasta.
Hän esitti kuningasta, jotta tämä tapettaisiin.
Hän petti elämänsä rakkauden.
Tein sen pelotellakseni lapsenne tänne.
Mitä varten? -Tappamaan hänet.
Kenraali haluaa kuolla, mutta ei voi.
Miksei?
Koska joku ei halua sitä.
Kuka?
En tiedä, kuka.
Haluat lasteni tappavan kenraalin, koska et pysty siihen itse.
En voi tappaa häntä. Hän puri minua.
Haluatko viedä hänen omaisuutensa ja naisensa?
Minkä naisen?
Minut.
Olen hänen.
Ette enää. Hän näyttää rakastuneen nuoreen ranskalaiskirjanpitäjään.
Kenraali pitää hienoista hevosista.
Anteeksi.
Kuule tätä, Saatana, maailman prinssi.
Tunnusta Jeesuksen Kristuksen mahti ja voima.
Hän voitti sinut aavikolla.
Hän kukisti sinut puutarhassa ja ryösti sinut ristillä.
Hän nousi haudasta ja riisti palkintosi valon valtakunnasta.
Käsken sinua, Saatana, ihmiskunnan pettäjä,
jätä tämä Jumalan olento, johon löit pahan sinettisi.
Jätä tämä mies, jonka Jumala voiteli pyhäksi temppeliksi.
LOPPURAPORTTI PINOCHETIN PERHE
Minä.
Minun on aika suunnata etelään.
Jälleen kerran.
Tämä ei ole ensimmäinen sota, jonka käyn tällä pallonpuoliskolla.
Tällä kertaa minun täytyy, koska armas kreivimme ylitti rajan.
Sanokaa minua konservatiiviksi,
mutten voi sallia tällaista lapsellista intiimiyttä.
Luulin voivani kertoa tarinan kamaristani.
Mutta nyt ei ole vaihtoehtoa.
Näiden asiakirjojen ja rahojen avulla kirkko voi kiristää Chilen armeijaa.
Chilen hallitusta -
sekä liikemiehiä, jotka lahjoittivat jalosti rahansa, korunsa ja käteisensä -
auttaakseen äitiä.
Mutta Carmen on vasta lapsi.
Pelkkä kakara.
Hänellä on täydellinen mieli.
Kaunis ja rikollinen.
Hän on minua parempi.
Hän tuli varastamaan.
Se ämmä.
Ämmä. -Kerroin hänelle kaiken.
Hän varastaa sen. Kaiken. -Ei kukaan sanonut niin.
Hän kiristää meitä. -Ei, senkin idiootti.
Hän varastaa meiltä. Nöyryyttää meitä ja kiristää loput.
Oliko se ainoa kopio? -Tarkistetaan vielä huone.
Entä rahat? Missä rahat ovat?
Katsoitteko matkalaukusta?
En tajua. -Hän tappaa isän.
Se nunnako? -Ja minua syytetään.
Hän toi vaarnat ja hopeavasarat.
Pyhää vettä ja muuta paskaa. -Mitä?
Että vaarnoja ja hopeavasaroita.
Oletko kuuro? -Ei hän tapa minua.
Ei käy.
Minuahan ei huijata uudestaan.
Entä äiti? Missä hän on? -Lähti Fjodorin kanssa.
Ei hän tapa minuakaan. En suostu kakaran tapettavaksi.
Sinun pitää tappaa hänet. -En voi. Kenraali tappaisi minut ensin.
Oletko uskollisempi hänelle kuin minulle? -Antakaa puren teitä.
Ei. -Antakaa puren teitä nyt.
Kuningatar olen minä.
Jo riittää pelleily.
Olen vieras tällä vuosisadalla.
Ja teille olen ikuinen elämä.
Jos haluat purra minua, tapa kenraali ensin.
Anteeksi.
Voitat sodan puolestani…
Mitä?
Päästä irti!
Margaret?
Kuka on onnekas nainen?
En tiedä yhtään.
Tapasin hänet juuri. Lähdemme lomalle.
Pukeudu.
Onpa mukava nähdä. Luulin sinun kuolleen.
Mutta onhan täällä muitakin ikäloppuja kuin minä.
Miksi purit häntä?
Koska hän on kultani.
Minä olen rakkaasi, kreivi. Vanhin rakkaasi.
Olin muinoin englantilainen kausityöntekijä -
Etelä-Ranskan viinitiloilla.
Elämä oli rankkaa, mutten nääntynyt nälkään.
Toisinaan merimiehet nousivat maihin Marseilleen -
ja lähtivät pelloille hurvittelemaan maalaistyttöjen kanssa,
joita löysivät sipuleiden ja rypäleiden keskeltä.
He olivat hurjia miehiä.
Hän raiskasi minut, tietenkin.
Mutta outoa kyllä häntä kiinnosti -
eniten kaulani.
Kun hän teki rikoksensa, hän toisti nimeään yhä uudestaan.
Strigoi. -Strigoi.
Hän sanoi salakuljettavansa orjia.
Olisin kuulemma hänen orjansa ikuisesti.
Muutamaa kuukautta myöhemmin tajusin, että Strigoi teki minusta vampyyrin.
Ja odotin lasta.
Onneksi Strigoi palasi viinitarhaan aina kun pystyi.
Halusin nähdä hänet kiittääkseni häntä palveluksestaan.
Siitä romanssista syntyi kaunis lapsi.
Josta en pystynyt huolehtimaan.
Helmikuun 25. päivänä vuonna 1766 ilmestyit vatsastani.
Jätin sinut koriin.
Laitoin lappuun nimesi.
Minä, Margaret Roberts, langennut maalaistyttö, elin monta elämää.
Ylitin kanaalin Isoon-Britanniaan.
Vuonna 1951 nain Denis Thatcherin ja otin hänen nimensä.
Olin heille rautarouva.
Heltymätön Margaret Thatcher.
Et koskaan tiennyt, kuka äitisi oli.
Enkä kuullut sinusta sanaakaan, vaikka etsin kaksi vuosisataa.
Falklandin sodassa -
päätit auttaa meitä tietämättä, että minä,
äitisi, olin pääministeri.
Vuosia myöhemmin kauhea espanjalaistuomari -
langetti kansainvälisen pidätysmääräyksen -
ihmisoikeusrikkomuksista, ja sinut pidätettiin Lontoossa.
Ja kun tulin Virginia Watersiin -
kiittääkseni siitä, mitä teit Englannin hyväksi,
tunnistin sinut, mutten sanonut mitään.
Viesti on yksinkertainen. Kenraali on vapautettava.
Hän oli uskollinen Britannian ystävä.
Liittolainen, joka tuki meitä koko Falklandin sodan.
Hän tarjosi arvokasta armeijan tiedustelua Argentiinan vihollista vastaan.
Pinochetia pitäisi tutkia Chilessä, ei Englannissa.
Sinä olet -
vampyyri Strigoin poika.
Ja minä olen elämäsi rakkaus.
Ja nyt aloitamme elämämme yhdessä.
Mutta ensin sinun on eliminoitava hänet.
Ei.
Annoin kirkon naikkosen palauttaa elämänilosi.
Se oli tehokasta ja hyvin liikuttavaa.
Mutta nyt hänen on kuoltava, ja sinä tapat hänet.
Älä huoli. Ei kukaan ymmärrä äidin ja pojan rakkautta.
Lucía.
Sinä saatanan vanha haahka.
Tiesin aina, että jahtaat miestäni.
Älä tylytä, alkuperäiskansojen nainen.
En varasta häntä. Hän on minun.
Puritko häntä?
Tapasit varkaan vasta, ja purit häntä saman tien?
Älä nipota. Löyhkäät Fjodorilta.
Haistan hänet tänne asti.
Petturi.
Eli eikö äitikään koskaan kuole?
Ja nyt Carmencita.
Olemme pulassa. Jäämme ilman.
Mitä?
Jos isä ei kuole, emme saa ikinä mitään.
Entä jos he tappavat toisensa? -Miksi ihmeessä?
Rahan takia? -Ei. Se on viha-rakkaussuhde.
Se on oma lajinsa.
Ensiluokkainen laji.
Tapetaan heidät sitten.
Aiotko tappaa neljä vampyyriä?
En tapa äitiä.
Etelä-Amerikka.
Kreivin salainen buduaari on täynnä nostalgiaa.
Naurettava Ranskan kuninkaallisen elämän rekonstruktio -
ennen vallankumouksen kauhuja.
Se on hänen aikakoneensa.
Ja nyt Carmen on hänen kuningattarensa Marie Antoinetten asussa.
Hän on nyt sinun.
Kuten kaikki miehet, poikani on idiootti, joka ei koskaan ymmärtänyt naisia.
Hän rakasti monia ja poltti useita.
Muttei koskaan hoksannut räikeän ilmeistä suunnitelmaa.
Hirveä vanha ukko.
Rahaton vanha ukko.
Rakkaudeton vanha ukko.
Mikä riesa.
Et osaa voittaa sotaa.
Pitää paikkansa. Kauneus ja äly eivät sovi yhteen.
Tämän naurettavan suhteen loppu.
Hän uhrasi henkensä Pyhän Hengen asialla.
Täydellinen uskonnollinen fanaatikko.
Kirkkomme on herätettävä, aivan kuten Herramme Jeesus Kristus.
Aamen, monsignore.
Kun raportti on valmis, sinun on voitettava Saatana -
ja tapettava vampyyri.
Ja jos löydät avoimen allekirjoitetun asiakirjan,
josta on hyötyä kirkollemme, ota se.
Pankit, tilit, yhtiöt, tärkeiden ihmisten allekirjoittamat asiakirjat.
Ministerit, liikemiehet ja muut… Antaa heidän puhua.
Kas niin.
Mennäänkö?
Isä?
Isä.
Mikä riesa.
Mennäänkö?
Isä?
Filistealaislauma, joka tuli ryöstämään kodin,
ei arvannut, että talon todellinen aarre -
olivat aina poikani pitkän elämänsä aikana keräämät kirjat.
Napoleonin kirjeet veljelleen.
Darwinin päiväkirjat.
Ensimmäinen kopio Adolf Hitlerin Mein Kampfista.
Chilen itsenäisyysjulistus.
Sekä useat muut helmet,
jotka huutokauppaamme miljoonista punnista.
Tämän kreivi saavutti.
Tappamisen lisäksi hänen elämäntyönsä oli tehdä meistä ahneuden sankareita.
On yleistä tietoa, että vampyyrien sydämet ovat suurinta herkkua.
Ne ovat myös tehokkaimpia kehomme uudistamisessa.
Sitä on vaikea selittää, mutta jokainen sydämen kuitu,
joka kulkee lävitsemme, tekee meistä nuorempia.
Poikani halusi jäädä tähän kiviseen maahan.
En voinut muuta.
Nykyajan lapset tekevät mielensä mukaan.
Hän sanoo, että vaarallisimmat vasemmistolaiset -
ovat täällä.
Se jää nähtäväksi.
Ehkä se on minusta mielenkiintoista,
olla rikas köyhien maassa.
Jos jotain pitää saada sanotuksi, kysy mieheltä.
Jos jotain pitää saada tehdyksi, kysy naiselta.
LOPPU
Tekstitys: Katariina Uusitupa